Affricaneriaid

Grŵp ethnig Germanaidd o dras Iseldiraidd yn bennaf yw'r Affricaneriaid sydd yn frodorol i Dde Affrica ac yn siarad yr iaith Affricaneg. Maent yn disgyn o'r Boeriaid, ffermwyr a ymsefydlodd yn Nhrefedigaeth y Penrhyn yn ail hanner yr 17g.

Sefydlwyd y wladfa barhaol gyntaf gan y Vereenigde Oost-Indische Compagnie yn neheudir Affrica ym 1652, ar Benrhyn Gobaith Da, dan arweiniad Jan van Riebeeck. Anogwyd i Iseldirwyr ac Ewropeaid eraill ymfudo i'r wladfa, ac erbyn 1707 roedd 1,779 o bobl yno. Mae trwch y llinach Affricaneraidd yn disgyn o'r boblogaeth hon. Ychwanegwyd at y niferoedd hefyd gan Hiwgenotiaid a ffoes o Ffrainc i Dde Affrica, a chan setlwyr Almaenig.

 Cyfeiriadau 

 Darllen pellach 
 W. A. de Klerk, The Puritans in Africa: A Story of Afrikaner-dom (Llundain: R. Collins, 1975).
 Allen Drury, A Very Strange Society: A Journey to the Heart of South Africa (Efrog Newydd: Trident, 1967).
 H. Giliomee, The Afrikaner: Biography of a People (Tref y Penrhyn: Tafelberg, 2003).
 D. Harrison, The White Tribe of Africa: South Africa in Perspective (Johannesburg: Macmillan, 1981).
 I. Wilkins ac H. Strydom, The Super-Afrikaners. Inside the Afrikaner Broederbond (Johannesburg: Jonathan Ball, 1978).


Categori:Grwpiau ethnig yn Ne Affrica
Categori:Pobl o dras Iseldiraidd
Categori:Pobloedd Germanaidd